मुकदमें के पहले भी पुलिस ने उँगलियों के निशान लेने चाहे, जिससे हमने इंकार कर दिया. सफाई न देने के बयान के बाद मजिस्टर ने कहा, "छः छः महीने", और हम अदालत से चले आये. जब जेल के लिए कागज़ लिखे जाने लगे तो फ़िर उँगलियों के निशानो का सवाल उठा. उस समय यह भी पता चला कि सजा सुरक्षा कानून के मातहत हुई है. काफी धमकियाँ दी गयीं कि निशान न देने पर एक और मुकदमा बनेगा, सख्त सजा मिलेगी, पर हम अड़े रहे. और वैसे ही हमें जेल भेज दिया गया.